"Gordiski suk hodźi so jenož přerazyć w zjawnym rozestajenju wo wjetšim projekće, z kotrymž móhła nowa nadźija rosć a my z njej", piše Měrćin Wałda w kónctydźenskim wudaću Serbskich Nowin pod hesłom "Što je defekt někotrych serbskich institucijow?" Prawje wón ma.
Z mojeho wida rěka tón wjetši projekt "zjawny rěčny rum" a je narodnopolitiske herbstwo Chróšćan zběžka. Zo dale a wjac młodostnych samo w Budyšinje w zjawnym rumje mjez sobu serbuje, je wuraz tutoho trenda kaž prěni serbski sympozij a cyła aktiwita stupdalnicow w Drježdźanach.
Trjebamy wjac serbskich diskusijnych kołow a serbskorěčnych zarjadowanjow (z tym tutu pseudodwurěčnosć z tŕomi serbskimi sadami njeměnju), kotrež dadźa nam wšěm aktiwny słowoskład rosć. K tomu móža wšě serbske institucije dźeń a wjac přinošować.
szl_Latn szl_Latn szl_Latn